als_Latn dik_Latn sag_Latn
Më tepër
Objektivi ynë ka qenë të vihet theksi mbi materialin të cilin studentët duhet dhe do ta gjejnë interesant në studimin e ekonomisë. Nëpër këtë libër ne jemi përpjekur të kthehemi te zbatimet dhe çështjet e politikës sa më shpesh që kemi mundur. Shumica e kapitujve përfshijnë shembuj, të cilët ilustrojnë sesi zbatohen parimet e shkencës ekonomike. Veç kësaj rubrikat "Në lajme" ofrojnë pjesë të shkëputura nga artikuj gazetash që tregojnë sesi idetë ekonomike hedhin dritë mbi çështjet aktuale me të cilat përballet shoqëria. Pasi studentët e përfundojnë kursin e tyre të parë në shkencën ekonomike, ata do të mendojnë për artikuj në rubrikën e lajmeve parë nga një perspektivë e re dhe me mprehtësi më të madhe. Libri përpiqet të lidhë konceptet ekonomike me një mjedis jete familjare dhe interesante për një student europian dhe ne shqyrtojmë disa çështje të rëndësishme lidhur specifikisht me ekonominë europiane si monedha e përbashkët europiane. Meqënëse ky është një libër i hartuar për të mësuar studentët sesi të mendojnë rreth botës si një ekonomist, analizat e detajeve të veçanta janë të domosdoshme, kryesisht për të ilustruar parimet themelore ekonomike, por ne kemi përdorur shembuj institucionalë europianë kurdoherë që ka qenë e mundur.
als_Latn als_Latn